Ben 10 és az idegen erők

A ***Ben 10: Az idegen erők***, ***Ben 10: Az idegen erő*** vagy ***Ben 10 és az idegen erők*** címen is ismert (eredeti cím: *Ben 10: Alien Force*) amerikai televíziós rajzfilmsorozat, amelyet Dwayne McDuffie, Glen Murakami és a Man of Action stúdió (Duncan Rouleau, Joe Casey, Joe Kelly és Steven T. Seagle) alkotott és a Cartoon Network Studios rendezett. Öt évvel a *Ben 10* című előzménysorozata után játszódik.

A sorozatot először 2008. április 18-án sugározták Amerikában a Cartoon Network-ön, majd 2008. szeptember 6-án a kanadai Teletoon csatornán. Magyarországon 2009-ben mutatták be.

A sorozat címe eredetileg *Ben 10: Hero Generation* lett volna.[*forrás?*] A *Ben 10: Ultimate Alien* sorozat az utódja.

## Cselekmény

Öt évvel az eredeti sorozat után a 15 éves *Ben Tennyson* visszatért a mindennapi életbe. A kalandjai véget értek, az *Omnitrixt* levette és Ben egy fiatal fiúból egy magabiztos tinédzserré nőtte ki magát. Azonban Max nagyapa rejtélyes eltűnése miatt kénytelen volt újra használatba venni az Omnitrixt, valamint Gwen és Kevin Levin arra kérték, hogy keresse meg nagyapát. Eközben pedig segítenie kellett a Szerelőknek Csúcsvér visszaverésében is.

Miután legyőzik Csúcsvért, Ben, Gwen és Kevin folytatja a kalandozásait és különböző idegen fenyegetésekkel száll szembe. Ezek közé tartozik Ben néhány korábbi ellensége is, köztük *Vilgax, Dr. Animo, Szellem, Vulkanus, Charmcaster és Hex*.

## Szereplők

*Bővebben: A Ben 10 szereplőinek listája*
## Omnitrix

Az eredeti sorozat és a *Ben 10 és az idegen erők* eseményei között Bennek sikerült levennie az Omnitrixt. Amikor Ben újra felveszi, az Omnitrix átkonfigurálja magát, ezzel Ben új idegenekhez jut hozzá és már az idegenek holografikus képét jeleníti meg. Azonban Ben elvesztette a korábbi idegenjeit.

Ben maga is megőrizte minden sérülését, amit valamely idegen formájában szenvedett. Az Omnitrixt jóval stabilabban irányíthatta Ben, azonban egy idő után újra meghibásodik hasonlóan a korábbi sorozathoz. Ben most már a bármikor válthat az idegen formák között és bármikor visszatérhet emberi alakjába, azonban lemerülhet az Omnitrix energiája és amíg ez teljesen fel nem töltődött, Ben nem tud átváltozni. Az új Omnitrix a genetikai sérüléseket is helyre tudja állítani. Erről Bent a korábban nem hallható Omnitrix hangja értesíti. Egy fordítóprogrammal is fel van szerelve, amivel Ben beszélgethet a különböző idegenekkel.

*Azmuth* elárulja, hogy az Omnitrix a galaxisban található összes faj DNS-ét tartalmazza, ami azt jelenti, hogy Ben 1 000 903 faj alakját veheti fel. Ha létrehoznak egy másik Omnitrixt, és ez közel kerül az elsőhöz, akkor felrobbannak és ez az egész univerzum pusztulását jelentené.

## Videójátékok

A Monkey Bar Games és a D3 Publisher készítette el a sorozat videójátékát. Ezt PlayStation 2-re, Nintendo DS-re, Wii-re és PSP-re adták ki. A játékban Ben, Gwen és Kevin irányítható. A játék összes változatában Ben átalakulhat *Láplövővé* *(Swampfire)* és *Óriásszaurusszá* *(Humongousaur)*, a DS verzióban *Kromakővé* *(Chromastone)*, *Visszhangá* *(Echo Echo)* és *Hólyaggá* *(Goop)*, míg az asztali konzolos verziókban *Nagyfaggá* *(Big Chill)*, *Pókmajommá* *(Spidermonkey)* és and *Sugárrájává* *(Jetray)*.

A második videójátékot, a *Ben 10 Alien Force: Vilgax Attacks*-et 2009. október 27-én adták ki.

A *Cartoon Network Universe: FusionFall* videójátékban szerepel Ben, Gwen, Max, Kevin, Vilgax és az eredeti *Ben 10-sorozatból* Hex és Tetrax.

## Képregények

A sorozat szerepelt a kéthavonta megjelenő *Cartoon Network Action Pack!* 27., 28., 31., 33., 35., 37., 38., 41., 42., 43., 44. és 45. számában.

## Videók

Ben 10- Alien Force - Season 1 - Opening Theme (English) (HD)Ben 10- Alien Force - Season 2-3 - Opening Theme (English) (HD)
## Jegyzetek

1. ↑ Ben 10 és az Idegen Erők premier a Cartoon Networkön. Premierfilm.hu (20090325). Retrieved on augusztus 4, 2012.Sablon:Halott link
2. ↑ „Ben 10 Returns Part 1”. *Ben 10: Alien Force*. 2008. április 18. 101. epizód, 1. évad.
3. ↑ „Inferno”. *Ben 10: Alien Force*. 2009. szeptember 18. 303. epizód, 3. évad.
4. ↑ „War of the Worlds: Part 1”. *Ben 10: Alien Force*. 2009. március 27. 212. epizód, 2. évad.
5. ↑ „Good Copy, Bad Copy”. *Ben 10: Alien Force*. 2009. október 24. 203. epizód, 2. évad.
6. ↑ A játék hivatalos weboldala
7. ↑ Cartoon Network Action Pack! (Angol). Comic Book DB. Archived from the original on szeptember 1, 2009. Retrieved on január 16, 2010.

## További információk

* A Cartoon Network-féle ismertető

 Reboot
 Filmek
 Egyéb

 Más stúdiókprodukciói
 Nemzetközitársprodukciók

**Lua-hiba a(z) Modul:Authority\_control modulban a(z) 325. sorban: attempt to index field 'wikibase' (a nil value)**

* **Cartoon Network-portál**